nahid-hub/BLUGE-bengali-wikipedia-section-title-prediction huggingface dataset:
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন দিলাবর হোসেন। ভারতের পক্ষে অংশগ্রহণকৃত তিনটি খেলাতেই উইকেট-রক্ষণের দায়িত্বে নিয়োজিত ছিলেন। ৫ জানুয়ারি, ১৯৩৪ তারিখে কলকাতায় সফরকারী ইংল্যান্ডের বিপক্ষে টেস্ট ক্রিকেটে প্রথমবারের মতো অংশ নেন। প্রতিপক্ষীয় ইংল্যান্ডের হপার লেভেট এবং ভারতের মুশতাক আলী, এম. জে. গোপালন ও সি.এস. নায়ডু’র সাথে একযোগে টেস্ট অভিষেক ঘটে তার। ১৫ আগস্ট, ১৯৩৬ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।

১৯৩৩-৩৪ মৌসুমে ইংল্যান্ড দল ভারত সফরে আসে। কলকাতায় অনুষ্ঠিত অভিষেক ঘটা ঐ টেস্টে দিলাওয়ার হোসেন ইডেন গার্ডেন্সের সবুজ উইকেটে ব্যাটিং উদ্বোধনে নেমেছিলেন। প্রথম ভারতীয় ক্রিকেটার হিসেবে অভিষেক টেস্টে দুইটি অর্ধ-শতক রানের ইনিংস খেলার গৌরব অর্জন করেন। এছাড়াও, উইকেট-রক্ষক-ব্যাটসম্যান হিসেবেও বেশ ভালো করেন।

কলকাতায় সফরকারী ইংল্যান্ডের বিপক্ষে সিরিজের দ্বিতীয় টেস্টে ব্যাটিং উদ্বোধনে নেমেছিলেন। খেলার এক পর্যায়ে ব্যক্তিগত ৭ রানে মরিস নিকোলসের বলে মাথায় গুরুতর আঘাত পান ও রিটায়ার্ড হার্ট হন। এরপর মাথায় ব্যান্ডেজ পরিহিত অবস্থায় পুণরায় মাঠে নামেন। ৫৯ রানে আউট হলেও দলের পক্ষে সর্বোচ্চ রান সংগ্রহকারী ছিলেন। আবারও তিনি নবি ক্লার্কের বলে বৃদ্ধাঙ্গুলীতে চোট পান। এ পর্যায়ে ভারত দল ফলো-অনের কবলে পড়ে ও ১৫৬ রান পিছিয়ে ছিল। আবারও ৭ নম্বরে মাঠে নামেন। দ্বিতীয় ইনিংসেও ৫৭ রানের মূল্যবান ইনিংস খেলেন। এরফলে স্বল্পসংখ্যক অভিষেক ঘটা টেস্ট ক্রিকেটারদের অন্যতম হিসেবে উভয় ইনিংসে সর্বোচ্চ রান সংগ্রহের কৃতিত্ব প্রদর্শন করেন।

১৯৩৬ সালে দলের সাথে ইংল্যান্ড গমন করেন। এ সফরেই তিনি সর্বশেষ টেস্টে অংশ নিয়েছিলেন। ঐ সময়ে তিনি কেমব্রিজ বিশ্ববিদ্যালয়ে অধ্যয়ন করেছিলেন। ভারত দল ইংল্যান্ড গমন করলে সেখানে তিনি যুক্ত হন। মূল উইকেট-রক্ষকদের উপযুক্ত বোধ না করায় তাকে আবারও ভারত দলে অন্তর্ভূক্ত করা হয়। ৪৪.২৮ গড়ে ৬২০ রান তুলেন। ওভালে সিরিজের একমাত্র টেস্টে ৩ নম্বরে ব্যাটিংয়ে নেমে ৩৫ ও ৫৪ রান তুলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. মূল্যায়ন
titleC. ব্যক্তিগত জীবন
titleD. আন্তর্জাতিক ক্রিকেট
উত্তর: titleD
ছত্তীসগঢ় মধ্যভারতে অবস্থিত একটি রাজ্য৷ রাজ্যটির প্রধান ভাষা ছত্তীসগঢ়ী, তাছাড়া সরগুজিয়া ও গোণ্ডি ভাষাও প্রচলিত এবং দাপ্তরিক ভাষা হিন্দী৷ রাজ্যটিতে ০.৯৫% লোকের মাতৃভাষা বাংলা৷ জেলা অনুযায়ী বাংলা ভাষাভাষীর সংখ্যা নিম্নরূপ - 
জেলাটির "পখাঞ্জুর" ব্লকে বাংলা ভাষাভাষী সংখ্যাগরিষ্ঠ৷

এছাড়া বিজাপুর জেলা, বালোদ জেলা, রাজনন্দগাঁও জেলা, জাঞ্জগীর চাম্পা জেলা, জশপুর জেলা, মহাসমুন্দ জেলা, ধামতরি জেলা, বালোদা বাজার জেলা, গরিয়াবন্দ জেলা, কবীরধাম জেলা, বেমেতারা জেলা, মুঙ্গেলি জেলাতে বাংলা ভাষাভাষী অতিনগণ্য৷

সঠিক অনুচ্ছেদ শিরোনাম কোনটি?
titleA. ছত্তীসগঢ়
titleB. মেঘালয়
titleC. ত্রিপুরা
titleD. বিহার
উত্তর: titleA
বাংলাদেশের জাতির পিতা বঙ্গবন্ধু শেখ মুজিবুর রহমানকে ১৯৭৫ খ্রীস্টাব্দের ১৫ আগস্ট সপিরবারে হত্যা করা হয়। তবে বিদেশে অবস্থানরত তার দুই কন্যা শেখ হাসিনা ও শেখ রেহানা বেঁচে গিয়েছিলেন। পরবর্তীতে জাতির পিতার পরিবারের জীবিত সদস্যদের একাধিকবার হত্যার চেষ্টা করা হয়েছে। এ জন্য ওই সদস্যদের নিরাপত্তা রক্ষায় রাষ্ট্র কর্তৃক ব্যবস্খা গ্রহণ করার লক্ষ্যে এ আইনটি করা হয়। সংশ্লিষ্ট বিলের সঙ্গে উপস্থাপিত সরকারি বক্তব্যেও এই উদ্দেশ্য বিশদ ব্যাখ্যা করা হয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. আইনের বিধান
titleC. আইনের উদ্দেশ্য
titleD. সঙ্গার্থ
উত্তর: titleC
দেশীয় জাহাজ নির্মাণ শিল্প বাংলার অনেক পুরানো ঐতিহ্য। চতুর্দশ শতকে ঐতিহাসিক পর্যটক ইবনে বতুতা বাংলায় এসে সোনারগাঁয়ে নির্মিত কাঠের জাহাজে ভ্রমণ করেছিলেন। ইউরোপীয় পর্যটক সিজার ফ্রেডরিকের মতে পঞ্চদশ শতকে চট্টগ্রাম ছিল সমুদ্রগামী জাহাজ নির্মাণের মূল কেন্দ্র। সপ্তদশ শতকে তুরস্কের সুলতানের নৌবহর নির্মিত হয় চট্টগ্রামে। দেশীয় জাহাজ নির্মাণ শিল্পের বিকাশ বাংলায় শক্তিশালী নৌবাহিনী গঠনের ভিত্তি তৈরি করে।

ভারতীয় উপমহাদেশে মুঘল শাসনের সময় মুঘল নৌবাহিনীর অধিকাংশ জাহাজ বাংলায় তৈরি হয়। মুঘলদের বাংলা দখলের পর জলদস্যুতা রুখতে তারা একটি শক্তিশালি নৌবাহিনীর প্রয়োজনীয়তা অনুভব করে। সে লক্ষ্যে তারা ভোলা, সন্দ্বীপ, নারায়ণগঞ্জের কদম রসুল, খিজিরপুর, ঢাকা ইত্যাদি কৌশলগত জায়গায় নৌঘাটি স্থাপন করে। কিন্তু মুঘলরা সমুদ্রে দুর্বল হওয়ায় তারা বার্মিজ জলদস্যুদের থামাতে ব্যর্থ হয়। পরবর্তীকালে মুঘলরা শায়েস্তা খানকে জলদস্যু দমনের দায়িত্ব প্রদান করে। দায়িত্ব নেওয়ার এক বছরের মাথায় শায়েস্তা খান প্রায় ৩০০ নৌকা ও জাহাজ সংগ্রহ করেন। পরে তিনি বার্মিজ জলদস্যুদের দমন করেন এবং চট্টগ্রাম, কক্সবাজার এবং আরাকান বার্মিজদের থেকে ছিনিয়ে আনেন।

ব্রিটিশ শাসনামলে তারা ভারতীয় উপমহাদেশে ব্রিটিশ নৌঘাটি স্থাপন করতে থাকে। তবে তাদের মূল মনোযোগ ছিল পশ্চিম ও দক্ষিণ-পশ্চিম উপকূলে কেন্দ্রীভূত। বাংলাসহ উত্তর-পূর্ব অঞ্চলে কোন নৌ-অবকাঠামো নির্মাণের কোন উদ্যোগ ব্রিটিশরা গ্রহণ করে নি।

১৮০৫ সালের বিখ্যাত ট্রাফালগার যুদ্ধে ব্রিটিশ নৌবাহিনী বাংলায় তৈরি জাহাজ ব্যবহার করে। ১৮১৮ সালে জার্মান নৌবাহিনীর কাঠ-নির্মিত ফ্রিগেট "ডাচল্যান্ড" চট্টগ্রামে তৈরি হয়।

সঠিক অনুচ্ছেদ শিরোনাম কোনটি?
titleA. একাবিংশ শতাব্দী
titleB. ফোর্সেস গোল ২০৩০
titleC. ভবিষ্যৎ আধুনিকায়ন পরিকল্পনা
titleD. প্রারম্ভিক ইতিহাস
উত্তর: titleD
১৯৩০ সালের শেষদিকে ওয়েস্ট ইন্ডিজ দল প্রথমবারের মতো অস্ট্রেলিয়া সফরে যায়। ১৯৩০-৩১ মৌসুমে পাঁচ টেস্টে অংশ নেয় তারা। শেষ খেলায় ৩০ রানের ব্যবধানে জয় পেলেও প্রত্যেকটিতেই হেরে যায় ওয়েস্ট ইন্ডিজ দল। দলটি খেলায় পাত্তাই পায়নি। ঐ সফরে হ্যাডলির সাথে রোচকে দলের অন্যতম শীর্ষস্থানীয় ব্যাটসম্যান হিসেবে চিত্রিত করা হয়েছিল। প্রথম টেস্টে ৫৬ রান তুলেন। কিন্তু, পরবর্তী সাত ইনিংসে মাত্র দুইবার দুই অঙ্কের কোঠা স্পর্শ করতে পেরেছিলেন। সিরিজ শেষে দলের ব্যাটিং গড়ে ১৯.৪০ গড়ে ১৯৪ রান তুলে পঞ্চম স্থানে অবস্থান করেন।

অন্যান্য প্রথম-শ্রেণীর খেলার মধ্যে ভিক্টোরিয়ার বিপক্ষে ১০৪ রান ও সর্বমোট ২৪.৫০ গড়ে ৬৩৭ রান করেছিলেন। সমসাময়িক প্রতিবেদনগুলোয় মন্তব্য করা হয় যে, তিনি কখনো দূর্বলমানের খেলা উপহার দেননি ও বোলারদের উপর আক্রমণ করার চেষ্টা চালিয়ে গেছেন। ত্রিনিদাদভিত্তিক সংবাদপত্র স্পোর্টিং ক্রনিকলের এপ্রিল, ১৯৩১ সালের সংখ্যায় রাখঢাক না রেখেই লেখা হয় যে, এ সফরে তিনি নিজের মাঝে ছিলেন না, ফলে দূর্বল ক্রীড়াশৈলী দেখা যায়।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. অস্ট্রেলিয়া গমন
titleC. পুণরায় ইংল্যান্ড গমন
titleD. প্রথম-শ্রেণীর ক্রিকেট
উত্তর: titleB
এই প্রবন্ধে বিবেকানন্দ সংক্ষেপে বৈদিক পুরোহিত-সমাজপতিদের যুগ থেকে ব্রিটিশ শাসন পর্যন্ত ভারতের সমগ্র ইতিহাসের স্মৃতিচারণা ও ব্যাখ্যা করেছেন। তবে তার মুখ্য উদ্দেশ্য ছিল সমসাময়িক ভারতের কথা বলা।

প্রথম দিকে বৈদিক ব্রাহ্মণ পুরোহিতেরা কিভাবে সমাজকে শাসন করতেন, তারপর কিভাবে ক্ষমতাশালী যোদ্ধারা সমাজের নেতৃস্থানে এলেন এবং শেষে কিভাবে বৈশ্যদের ক্ষমতা বাড়ল, এই সব আলোচনার পর লেখক বলেছেন যে, চক্রাকার পথে বৈশ্যের পর ভারতীয় সমাজ শূদ্রের অধীনে আসতে বাধ্য।

তিনি ভারতবাসীদের বলেন সকল ভারতবাসীর সঙ্গে মর্যাদাপূর্ণ আচরণ করতে এবং আর্থিক অসংগতির জন্য কাউকে হেয় না করতে। তার মতে সীতা, সাবিত্রী ও দময়ন্তী হলেন ভারতীয় নারীর আদর্শ। তিনি ভারতবাসীকে ভারতের মাটিকে স্বর্গ মনে করতে এবং ভারতের কল্যাণকে নিজের কল্যাণ ভাবতে বলেন। পাশ্চাত্যের অনুকরণ না করারও কথা বলেন।

এই প্রবন্ধের শেষাংশটি এখন স্কুল কলেজের পাঠ্য।

সঠিক অনুচ্ছেদ শিরোনাম কোনটি?
titleA. গুরুত্ব
titleB. সংক্ষিপ্তসার
titleC. প্রেক্ষাপট
titleD. প্রকাশনা
উত্তর: titleB
পশ্চিমবঙ্গের পুরুলিয়া জেলা ও পশ্চিম মেদিনীপুর জেলার ঝাড়গ্রাম মহকুমায় প্রচলিত ছৌ নাচের ধারাটি পুরুলিয়া ছৌ নামে পরিচিত। এই ধারার স্বতন্ত্র কিছু বৈশিষ্ট্য আছে। পুরুলিয়া ছৌয়ের সৌন্দর্য ও পারিপাট্য এটিকে আন্তর্জাতিক খ্যাতি এনে দিয়েছে। ১৯৯৫ সালে নতুন দিল্লিতে আয়োজিত প্রজাতন্ত্র দিবসের কুচকাওয়াজে পশ্চিমবঙ্গ রাজ্যের ট্যাবলোর থিমই ছিল ছৌ নাচ। ছৌ মূলত উৎসব নৃত্য। পুরুলিয়ার ছৌ নাচে বান্দোয়ান ও বাঘমুন্ডির দুটি পৃথক ধারা লক্ষ করা যায়। বান্দোয়ানের নাচে পালাগুলি ভাবগম্ভীর এবং বাঘমুন্ডির নাচে পালাগুলি হয় বীরত্ব ব্যঞ্জক। জেলায় ছৌ নাচের মূল পৃষ্ঠপোষক ছিলেন ভূমিজ মুন্ডারা। পরে এই নাচে মাহাতো সম্প্রদায়ের মানুষেরা নর্তক হিসেবে ও ডোম সম্প্রদায়ের মানুষেরা বাদক হিসেবে অংশগ্রহণ করেন।

সঠিক অনুচ্ছেদ শিরোনাম কোনটি?
titleA. পুরুলিয়া ছৌ
titleB. পুলিশ ফাঁড়ি
titleC. মুখোশ
titleD. ইতিহাস
উত্তর: titleA
বামন চিকা ১০° থেকে ৪০° উত্তর অক্ষাংশের মধ্যে ইউরেশিয়া অঞ্চলে পাওয়া যায়। দক্ষিণ ইউরোপের আলবেনিয়া, বসনিয়া ও হার্জেগোভিনা, বুলগেরিয়া, ক্রোয়েশিয়া, সাইপ্রাস, ফ্রান্স, উত্তর মেসিডোনিয়া, মাল্টা, মন্টেনেগ্রো, গ্রিস, ইতালি, পর্তুগাল, স্লোভেনিয়া, স্পেন ও তুরস্কে এদের পাওয়া যায়। এছাড়া অ্যান্ডোরা, জিব্রাল্টার ও মোনাকোয় এদের পাওয়া যেতে পারে। ইউরোপের কয়েকটি দ্বীপ যেমন ক্যানারি দ্বীপপুঞ্জে অন্য দেশ থেকে এদের নিয়ে যাওয়া হয়েছে।

এছাড়া উত্তর আফ্রিকা (আলজেরিয়া, মিশর, লিবিয়া, মরোক্কো, তিউনিসিয়া) এবং আরব উপদ্বীপের আশেপাশের দেশে (বাহরাইন, ইসরায়েল, জর্ডান, লেবানন, ওমান, সিরিয়া ও সুকাত্রাসহ ইয়েমেন) এদের পাওয়া যায়। এশিয়ায় আফগানিস্তান, আজারবাইজান, ভুটান, চীন (শুধুমাত্র গেংমা দাই বিভাগে), মায়ানমার, জর্জিয়া, ভারত, ইরান, ইরাক, কাজাখস্তান, লাওস, মালয়েশিয়া (মালয়েশিয়ার বোর্নিও অংশে), নেপাল, পাকিস্তান, ফিলিপাইন, শ্রীলঙ্কা, তাজিকিস্তান, থাইল্যান্ড, তুর্কমেনিস্তান ও ভিয়েতনামে এদের দেখা যায়। পশ্চিম ও পূর্ব আফ্রিকা (গিনি, নাইজেরিয়া, ইথিওপিয়া) এবং আর্মেনিয়া, ব্রুনাই, ইন্দোনেশিয়া, কুয়েত ও উজবেকিস্তানে এদের পাওয়া যেতে পারে বলে ধারণা করা হয়।

প্রজাতিটি সামগ্রিকভাবে বিস্তৃত এবং হুমকির সম্মুখীন না হলেও এই অঞ্চলে বসবাসকারী অন্যান্য প্রজাতির তুলনায় এর ঘনত্ব খুবই কম। কিছু কিছু অঞ্চলে এরা দুর্লভ, বিশেষত আজারবাইজান, জর্জিয়াজর্জিয়া (আঞ্চলিক লাল তালিকায় অন্তর্ভুক্ত), জর্ডান ও কাজাখস্তান (লাল তালিকাভুক্ত) প্রভৃতি দেশে।

২০১৯ সালের অক্টোবর মাসে জাহাঙ্গীরনগর বিশ্ববিদ্যালয়ের প্রাণিবিদ্যা বিভাগের অধ্যাপক মনিরুল এইচ খান বাংলাদেশে বামন চিকার সন্ধান পান। চাঁপাইনবাবগঞ্জ জেলার সোনা মসজিদ এলাকার একটি আমবাগানে বামন চিকার সন্ধান পাওয়া যায়। এটি এখন পর্যন্ত বাংলাদেশে আবিষ্কৃত ক্ষুদ্রতম স্তন্যপায়ী। ভারতের উত্তর-পূর্বাঞ্চল ও নেপালে এদের দেখা যাওয়ায় সিলেট অঞ্চলেও এরা থাকতে পারে বলে ধারণা করা হয়।

সঠিক অনুচ্ছেদ শিরোনাম কোনটি?
titleA. বাসস্থান
titleB. শিকার ও খাদ্যাভ্যাস
titleC. বিস্তৃতি
titleD. শিকারী ও অন্যান্য হুমকি
উত্তর: titleC
শরাইঘাট যুদ্ধের সময় লাচিত মোগলদের বাধা দেওয়ার উদ্দেশ্যে আহোম সেনাদের একটি উচু দেওয়াল নির্মাণ করার আদেশ দিয়েছিলেন। লাচিতের মামা এই দেওয়াল নির্মাণের দ্বায়িত্বে ছিলেন। লাচিতের মামার অলস ভাবের জন্য পর্যাপ্ত সময়ে দেওয়াল নির্মাণের কাজ সমাপ্ত করতে পারেন নাই। পর্যাপ্ত সময়ে নির্মাণের কাজ অসম্পূর্ন দেখে তিনি মামার শিরশ্ছেদ করেন। মামার শিরশ্ছেদ করার সময় লাচিতের উক্তি ছিল “দেশতকৈ মোমাই ডাঙর নহয়” অনুবাদ: জন্মভূমি থেকে মামার স্থান বড় না। 
সঠিক অনুচ্ছেদ শিরোনাম কোনটি?
titleA. জীবনী
titleB. দায়িত্ব
titleC. শরাইঘাট যুদ্ধ
titleD. লাচিত বরকুকনের মৃত্যু
উত্তর: titleB
লিনাক্স কার্নেলের ছাড়াও অ্যানড্রয়েডে মিডলওয়্যার, সফটওয়্যার লাইব্রেরি এবং অ্যাপ্লিকেশন প্রোগ্রামিং ইন্টারফেস (এপিআই) রয়েছে যা সি এর ব্যবহার হয়েছে। এছাড়া রয়েছে অ্যাপ্লিকেশন সফটওয়্যার যা চলছে অ্যাপ্লিকেশন ফ্রেমওয়ার্কে যার মধ্যে আছে জাভা সমর্থিত এ্যপাচি হারমোনি ভিত্তিক লাইব্রেরি। লিনাক্স কার্নেলের উন্নয়ন অন্যান্য ডেভেলপাররা গুগলের উৎস কোড থেকে স্বাধীনভাবে করে থাকে। অ্যানড্রয়েড ৫.০ সংস্করণের আগে পর্যন্ত অ্যানড্রয়েড প্রকিয়াকরণ ভার্চুয়াল মেশিনের জন্য ডেলভিক] জেআইটি কম্পাইলেশন ব্যবহার করত "ডেস্ক-কোড" চালাতে যা সাধারনত জাভা বাইটকোড থেকে ভাষান্তর করা হত। জেআইটি নীতি মেনে ডেলভিক প্রতিবার একটি এ্যপ্লিকেশন চালু হলে কম্পাইলেশন করত। অ্যানড্রয়েড ৪.৪ সংস্করণে অ্যানড্রয়েড রানটাইম (এআরটি) প্রবর্তন করা হয় নতুন রানটাইম এনভায়রনমেন্ট হিসেবে যা এহেড-অব-টাইম (এওটি) কম্পাইলেশন ব্যবহার করে বাইটকোড কম্পাইল করার জন্য। অ্যানড্রয়েড ৪.৪ সংস্করণে এআরটি ছিল একটি পরীক্ষামূলক বৈশিষ্ট্য এবং আগে থেকেই সচল করা ছিল না। অ্যানড্রয়েড ৫.০ সংস্করণে এটিকে একমাত্র রানটাইম হিসেবে রাখা হয়েছে।

সঠিক অনুচ্ছেদ শিরোনাম কোনটি?
titleA. সফটওয়্যার স্ট্যাক
titleB. অ্যাপ্লিকেশনের বেআইনি প্রকাশ
titleC. ট্যাবলেটে অ্যানড্রয়েড
titleD. নিরাপত্তা ও গোপনীয়তা
উত্তর: titleA
১৯৭৭ সালে অস্ট্রেলীয় ধনকুবের ক্যারি প্যাকারের ব্যবস্থাপনায় বিশ্ব সিরিজ ক্রিকেট খেলার জন্যে ইয়ান ডেভিস চুক্তিবদ্ধ হন। অস্ট্রেলিয়ার অন্যতম সেরা প্রতিভাবান খেলোয়াড় হিসেবে তার স্বাক্ষর বাজারজাত ও ব্র্যান্ডের সফলতায় বিরাট প্রভাব ফেলে। ১৯৭৭-৭৮ মৌসুমের প্রথম বছরে বিশ্ব একাদশের সদস্যরূপে তিনটি সুপারটেস্টে অংশ নেন। সর্বোচ্চ করেন ৮৪ রান। ১৯৭৮-৭৯ মৌসুমে আরও দুইটি সুপারটেস্টে অংশ নেন। তবে, ১২ গড়ে মাত্র ৪৮ রান তুলতে পেরেছিলেন। ম্যাককস্কার ও ব্রুস লেয়ার্ডের কারণে জাতীয় দলে অংশগ্রহণের পথ অবরুদ্ধ থাকায় ডব্লিউএসসি অস্ট্রেলীয় একাদশে অন্তর্ভূক্ত হতে বাধ্য হয়েছিলেন। উচ্চ পর্যায়ের আনুষ্ঠানিক টেস্টে যেভাবে রান তুলেছিলেন, সুপারটেস্টে এর অর্ধেক তুলতে সক্ষম হন। অস্ট্রেলীয় ব্যাটসম্যান ডেভিড হুকস অ্যান্ডি রবার্টসের বলে চোয়াল ভেঙ্গে ফেলার পর থেকে এ ধারা প্রবাহিত হয়।

প্যাকার বোলারদেরকে আগ্রাসী বোলিংয়ে উদ্বুদ্ধ করেন। সনাতনী ক্রিকেট সমর্থকেরা পিচের মাইক্রোফোনে বাজে ভাষার প্রয়োগে বেশ হতাশ হন। দর্শকদের কোলাহল ও প্যাকারের ডব্লিউএসসি তারকা খেলোয়াড়দের অধিকাংশই ফাস্ট বোলার ছিলেন। ফলশ্রুতিতে, ডেভিসসহ অনেকেই আত্মরক্ষার্থে হেলমেট পরিধান করতে বাধ্য হন। অবসর গ্রহণের পর ইয়ান ডেভিস এই ক্রিকেট সরঞ্জামের উন্নয়নের সাথে সংশ্লিষ্ট হয়েছিলেন। 

ইন্টারন্যাশনাল কাপে অধিক সফলতা পেয়েছেন তিনি। ৪০ ওভারের তিনটি খেলায় অংশ নেন। দুই মৌসুমে ১৮টি ইন্টারন্যাশনাল কাপের খেলায় ২৫.১৮ গড়ে ৪২৮ রান তুলেন। সর্বোচ্চ রান করেন ৬৯। ওয়েস্ট ইন্ডিজে ডব্লিউএসসি দলের সফরে অংশগ্রহণের জন্যে মনোনীত হন। তবে, ব্যাংকে চাকুরী করার সুবাদে তার ছুটি প্রত্যাখ্যাত হয়। ফলে, ডেভিস এ সফরে যেতে পারেননি ও মে, ১৯৭৯ সালে ক্রিকেট কর্তৃপক্ষের সাথে প্যাকারের সমঝোতায় বিশ্ব সিরিজ ক্রিকেটের বিলুপ্তি ঘটে।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. জাতীয় দলে প্রত্যাখ্যান
titleC. প্রথম-শ্রেণীর ক্রিকেট
titleD. বিশ্ব সিরিজ ক্রিকেটে অংশগ্রহণ
উত্তর: titleD
লেফটেন্যান্ট জেনারেল (অব.) আবু তায়েব মুহাম্মদ জহিরুল আলম চট্টগ্রাম জেলার বোয়ালখালী উপজেলায় ১৯৫২ সালে জন্মগ্রহণ করেন। তিনি বিবাহিত ও দুই সন্তানের জনক। ১৯৯৩ সালে স্কলারশিপ নিয়ে ওয়ার স্টাডিজে কিংস কলেজ লন্ডন থেকে মাস্টার'স ডিগ্রী অর্জন করেন এবং যুক্তরাজ্যের রয়েল কলেজে ডিফেন্স স্টাডিজে পড়াশোনা করেন।

সঠিক অনুচ্ছেদ শিরোনাম কোনটি?
titleA. প্রাথমিক ও শিক্ষাজীবন
titleB. কর্মজীবন
titleC. জাতিসংঘ মিশন
titleD. সেনাবাহিনী
উত্তর: titleA
সবুজ বনমোরগ সাধারণ বনমোরগের মতোই বড়সড়, সুন্দর ঝালরাবৃতএকটি পাখি। তবে সাধারণ বনমোরগের তুলনায় এরা গলা ও ঘাড়ের পালকগুলো উজ্জ্বল ও গাঢ় সবুজ। পালকগুলো আঁশের মত বিন্যাস্ত। সবুজ পালক পিঠ পর্যন্ত ছড়ানো। পিঠে সোনালি বর্ণের ঝালরের মত পালক থাকে। ডানা, বুক ও পেট কালো। ডানার উপরের পালকগুলো ঝালরের মত ও উজ্জ্বল লালচে-কমলা রঙের। লেজের পালক সবুজাভ-কালো। লেজের কেন্দ্রীয় পালকগুলি লম্বা ও কাস্তের মত বাঁকানো।একটু লম্বাটে। মুখ ও মুখের আশপাশ পালকহীন এবং লাল রঙের। মাথায় লাল মাংসল ঝুঁটি থাকে। অন্যসব বনমোরগের ঝুঁটির মত কাটা কাটা নয়, বরং গোলাকার। এদের ঝুঁটি ও লতিকা টকটকে লাল নয়, বরং একটু ফ্যাকাসে। ঝুঁটির মধ্যে একটু নীলচে ছোপ থাকে। কর্ণপটহ কালো। চোখের আইরিস হলুদ, পা সাদাটে, ঠোঁট ময়লা হলুদ। দৈর্ঘ্য ৬০ থেকে ৭৫ সেন্টিমিটার।

বনমুরগী তুলনায় ছোট ও এত বাহারি পালক নেই। পালক বাদামী ও মেটে-বাদামী। লেজ ছোট ও কালো রঙের। পিঠের দিক কালো অনিয়মিত দাগযুক্ত। লতিকা থাকে না, ঝুঁটি ছোট ও ফ্যাকাসে বর্ণের। পা সাদাটে, ঠোঁট সীসা বর্ণের, চোখের আইরিস কালচে। দৈর্ঘ্য কমবেশি ৪২ সেন্টিমিটার।

সঠিক অনুচ্ছেদ শিরোনাম কোনটি?
titleA. প্রজনন
titleB. বিস্তৃতি
titleC. বিবরণ
titleD. আচরণ
উত্তর: titleC
পরিবেশ অধিনিয়মের ডিপার্টমেন্ট কানাডার সরকারে পরিবেশ মন্ত্রীর পদ হিসেবে পরিবেশ ডিপার্টমেন্ট গঠন করে। তাদের কাজ হলো পরিবেশের উপাদানের মান রক্ষা করা ও বৃদ্ধি করা; যাদের মাঝে রয়েছে পানি, বাতাস ও মাটির মান; নবায়নযোগ্য সম্পদ, অতিথি পাখি। কানাডা পরিবেশ সুরক্ষা অধিনিয়ম, ১৯৯৯ হলো কানাডার পরিবেশ আইনের মূল যেটি গঠিত হয় ২০০০সালের ৩১ মার্চ।
সঠিক অনুচ্ছেদ শিরোনাম কোনটি?
titleA. কানাডা
titleB. আন্তর্জাতিক আইন
titleC. ইতিহাস
titleD. ভারত
উত্তর: titleA
১৯৬৪ সালের সাধারণ নির্বাচনে অংশ নেয়ার লক্ষ্যে দক্ষিণ আফ্রিকা সফর থেকে নিজ নাম প্রত্যাহার করেন। কিন্তু নির্বাচনে পরাজিত হবার পর এম.জে.কে. স্মিথের সহকারী অধিনায়কের দায়িত্ব পালন করেন। ১৯৬৫ সালে ওয়েস্ট লন্ডনে জাগুয়ার গাড়ি দুর্ঘটনায় পা ভেঙ্গে ফেলার প্রেক্ষিতে তার খেলোয়াড়ী জীবনের সমাপ্তি ঘটে। ১৯৬৮ সালে ক্রিকেট থেকে অবসর নেয়ার পর সাংবাদিক, অনুষ্ঠান পরিচালকের দায়িত্ব পালন করেন ও পিআর কোম্পানী প্রতিষ্ঠা করেন। ১৯৮০-এর শেষদিকে বব উইলিসের সাথে ফাস্ট বোলারের সন্ধানে যোগ দেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. আইসিসি প্লেয়ার র‌্যাঙ্কিং
titleC. ব্যক্তিগত জীবন
titleD. অবসর
উত্তর: titleD
কম্পিউটার বিজ্ঞানে ট্রোজান হর্স বা ট্রোজান বলতে বোঝায় কোনো হানিকারক কম্পিউটার প্রোগ্রাম যা ব্যবহারকারীর কাছে নিজেকে অত্যন্ত কার্যকরী, সুসংবদ্ধ বা আকর্ষনীয় রূপে প্রতীত করে, যাতে ব্যবহারকারী মোহিত হয়ে তাকে ইন্‌স্টল করে নেয়। এই নামটি নেওয়া হয়েছে প্রাচীন গ্রিক কাহিনী থেকে, যেখানে একটি কাঠের ঘোড়া ব্যবহার করা হয়েছিল গ্রীক সেনা বাহিনীকে সাহায্য করতে যাতে তারা গোপনে নগরীর দখল নিতে পারে।

ট্রোজানগুলিকে ছড়িয়ে দিতে সাধারণতঃ কোনো না কোনো সামাজিক প্রযুক্তি() ব্যবহার করা হয়, যেমন ব্যবহারকারীকে ইমেল দ্বারা প্রলুব্ধ করা যাতে তিনি নিঃসংকোচে সঙ্গে পাঠানো অ্যাটাচমেন্ট-কে চালিয়ে বসেন, যেমন কোনো আকর্ষনীয় , বা কোনো সাধারণ ফর্ম পূরণ করার মাধ্যমে। তবে এরা ব্যাকডোর জাতীয় অন্য কোনো রূপেও বাহিত হতে পারে, যা পরবর্তী সময়ে কোনো নিয়ন্ত্রণকারীর সাথে অনভিপ্রেত ভাবে যোগাযোগ স্থাপন করতে পারে। ট্রোজান বা ব্যাকডোর তাদের আচরণের দ্বারা সরাসরি ধরা নাও পড়তে পারে, তবে প্রসেসর এবং নেটওয়ার্ক সংযোগে অত্যধিক চাপ পড়ার ফলে কম্পিউটারের গতি স্লথ হয়ে পড়ে। ট্রোজান-রা কম্পিউটার ভাইরাস বা ওয়ার্মের মতো নয়, সাধারণতঃ তারা ফাইলে স্বতঃ সংযুক্ত হয়ে বা অন্য কোনো উপায়ে নিজেরদের ছড়িয়ে দিতে সচেষ্ট হয় না।

সঠিক অনুচ্ছেদ শিরোনাম কোনটি?
titleA. ট্রোজান হর্স
titleB. উদ্দেশ্য
titleC. রুটকীট
titleD. গোপনীয়তা
উত্তর: titleA
৫৯ ম্যাচে খেলে একটি মাত্র গোল স্কোর করার পর, ওসামা হাউসাউই আল হিলালে যোগদান করেন। আল হিলালে থাকাকালীন সময়ে, হাউসাউই এরিক গ্যারেটসের অধীনে উক্ত দলের হয়ে নিয়মিত খেলেছেন। অতঃপর তিনি উক্ত দলের অধিনায়কেরও দায়িত্ব পালন করেছেন। হাউসাউই আল হিলালের সাথে সর্বমোট ৭টি ট্রফি জয়লাভ করেছেন। যার মধ্যে ৩টি হলো লীগ ট্রফি (২০০৮, ২০১০ এবং ২০১১ সালের মৌসুমে) এবং ৪টি ক্রাউন প্রিন্স কাপ।

সঠিক অনুচ্ছেদ শিরোনাম কোনটি?
titleA. আল আহলি
titleB. আল হিলাল
titleC. ক্লাব ক্যারিয়ার
titleD. আল ওয়েহদা
উত্তর: titleB
২০১৪ সালের ১৯ জুলাইয়ে দলবদল জটিলতার কারণে অস্থায়ী চুক্তিতে পারেদেস রোমাতে যোগ দেয়। ২৭ সেপ্টেম্বরে রোমার হয়ে অভিষেক ম্যাচে হেলাস ভেরোনার বিপক্ষে ২-০ গোলের জয় পায়। ২০১৫ সালের ৮ ফেব্রুয়ারি কাগলিয়ারির বিপক্ষে রোমার হয়ে প্রথম গোল করে, ম্যাচটিতে ২-১ গোলে জয় পায় তার দল। ২০১৫ সালের জুনে রোমা পারেদেসকে €৬,০৬৭ মিলিয়ন ইউরোর বিনিময় স্থায়ী চুক্তি করে।

সঠিক অনুচ্ছেদ শিরোনাম কোনটি?
titleA. জেনিত সেইন্ট পিটাসবার্গ
titleB. রোমা
titleC. বোকা জুনিয়র্স
titleD. ক্লাব ক্যারিয়ার
উত্তর: titleB
অবসর পরবর্তীকালে ক্রীড়া প্রশাসনে অনেক ধরনের দায়িত্ব পালন করেছেন। তন্মধ্যে, ১৯৮১ থেকে ১৯৮২ সাল পর্যন্ত মেরিলেবোন ক্রিকেট ক্লাবের সভাপতির দায়িত্ব পালন করেন। একই সময়ে ক্রিকেট কাউন্সিলেরও দায়িত্বে ছিলেন। এছাড়াও, ১৯৬৫ থেকে ২০০০ সাল পর্যন্ত ইংরেজ বিদ্যালয় ক্রিকেট সংস্থা, ১৯৮৩ থেকে ১৯৮৮ পর্যন্ত ক্রিকেট সোসাইটির দায়িত্ব ছিলেন। ১৯৮১ থেকে ১৯৮২ সাল পর্যন্ত আন্তর্জাতিক ক্রিকেট কাউন্সিল ও ১৯৯৩ থেকে ২০০৩ সাল পর্যন্ত আরুন্ডেল ফ্রেন্ডস ক্যাসল ক্রিকেট ক্লাবেরও সভাপতিত্ব করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রথম-শ্রেণীর ক্রিকেট
titleC. প্রারম্ভিক জীবন
titleD. অবসর
উত্তর: titleD
মারদিখ স্তূপে কিছু ফলক পাওয়া গিয়েছে। এই ফলকগুলো বিশ্বের সবচেয়ে প্রাচীন তথ্যভাণ্ডারের মধ্যে অন্যতম এবং এগুলো বিশ্বের সবচেয়ে প্রাচীন গ্রন্থাগারকেই নির্দেশ করে; এই ফলকগুলো কিভাবে বাস্তবে সাজানো হয়েছে এবং এর শ্রেণীবিন্যাস সম্পর্কেও যথেষ্ট তথ্য পাওয়া যায়। বড় ফলকগুলো মূলত তাকে রাখা ছিল, কিন্তু যখন মারদিখ স্তূপ বা প্রাসাদটি ধ্বংস করা হয় তখন ফলকগুলো মাটিতে পড়ে যায়। ঠিক কোথায় ফলকগুলো পড়েছে তার অবস্থান চিহ্নিত করে খননকারীরা বুঝতে পারেন ঠিক কোথায় এই ফলকগুলো রাখা ছিল; পরে আরও জানা যায় যে, ফলকগুলো মূলত বিষয় অনুসারে তাকে সাজানো ছিল।

সঠিক অনুচ্ছেদ শিরোনাম কোনটি?
titleA. সিরীয় গৃহযুদ্ধ
titleB. গ্রন্থাগার
titleC. অর্থনীতি
titleD. আবিষ্কার
উত্তর: titleB
বামার (বর্মন) শুষ্ক অঞ্চলে এবং ম্যান্ডেলা-মাইটকিকিনা রেলপথ বরাবর বেশিরভাগ জাতিগত গোষ্ঠী। শান চিন্ডউইন নদী উপত্যকায় বসবাস করেন। উত্তর-পশ্চিমাঞ্চলের পর্বতমালার উত্তর এবং দক্ষিণে জমির মধ্যে নাগের একটি সংখ্যালঘু সংখ্যালঘু বসবাস রয়েছে। অঞ্চলের নেটিভ ক্ষুদ্র জাতিগত গোষ্ঠীগুলির মধ্যে কাদু এবং গণাঙ্গ রয়েছে, যারা উপরের মু নদ নদী এবং মেজা নদী উপত্যকায় বসবাস করে। ক্যাথলিক বেইজিংয়ের জনগনের অজানা সংখ্যা (কমপক্ষে 3,000), 16 তম এবং 17 শতকের পর্তুগিজ সাহসিক ও ভাড়াটে বংশোদ্ভূত, যারা মু নদ উপত্যকায় বিস্তৃত সমভূমিতে তাদের পূর্বপুরুষ গ্রামে বাস করে।

সঠিক অনুচ্ছেদ শিরোনাম কোনটি?
titleA. অর্থনীতি
titleB. প্রশাসনিক বিভাগ
titleC. জনসংখ্যার উপাত্ত
titleD. বাস্তুসংস্থান
উত্তর: titleC
রক্ষণাত্মক মধ্যমাঠের খেলোয়াড় (ইংরেজিতে "ডিফেন্সিভ মিডফিল্ডার" বা "হোল্ডিং মিডফিল্ডার") হলেন তারা, যারা দলে রক্ষণভাগকে সাহায্য করার জন্য রক্ষণভাগের সামনে অবস্থান করেন। এই বিশেষজ্ঞ মধ্যমাঠের খেলোয়াড়দের দায়িত্ব হচ্ছে বিপক্ষ দলের আক্রমণ প্রতিহত করা, তাদের কাছ থেকে বল ছিনিয়ে নেয়া এবং অধিকতর আক্রমণাত্মক মধ্যমাঠের খেলোয়াড়কে বলের যোগান দেয়া। রক্ষণাত্মক মধ্যমাঠের খেলোয়াড়দের আরেকটি দায়িত্ব হচ্ছে বলের নিয়ন্ত্রণ আদায় করার পর আক্রমণের সূচনা করা। রক্ষণাত্মক মধ্যমাঠের খেলোয়াড়রা অনেক সময় ফুল-ব্যাক বা সেন্টার-ব্যাকের দায়িত্বও পালন করেন, যখন এই অবস্থানের খেলোয়াড়রা আক্রমণভাগে যোগ দেওয়ার জন্য মাঠে উপরের দিকে চলে যান। এই ধরনের মধ্যমাঠের খেলোয়াড়দের ৪–২–৩–১ এবং ৪–৪–২ ডায়মন্ড সজ্জা বা ফরমেশনে দেখা যায়। এধরনের খেলোয়াড়রা প্রতিপক্ষের আক্রমণ প্রতিহত করার পাশাপাশি আক্রমণের সূচনাও করেন।

সঠিক অনুচ্ছেদ শিরোনাম কোনটি?
titleA. রক্ষণাত্মক মধ্যমাঠের খেলোয়াড়
titleB. ফলস নম্বর-১০ বা ‘‘সেন্ট্রাল উইঙ্গার’’
titleC. পার্শ্বীয় মধ্যমাঠের খেলোয়াড়
titleD. "বাক্স-থেকে-বাক্স" মধ্যমাঠের খেলোয়াড়
উত্তর: titleA
১৭ জুন ২০১১তে, দান-দক্ষিণায় চলা ট্রাস্ট হিসেবে আরম্ভ হওয়া এবং আইনিভাবে ধর্মনিরপেক্ষ শ্রী সত্য সাই কেন্দ্রীয় ন্যাসের দুইজন আধিকারিক সত্য সাই বাবার ব্যক্তিগত বাসভবন সরকার, ব্যাঙ্ক এবং কর বিভাগের আধিকারিক, উচ্চতম ন্যায়ালয়ের বিচারক এ পি মিশ্রা ও কর্ণাটক উচ্চ ন্যায়ালয়ের অবসরপ্রাপ্ত বিচারক বেইদ্যনাথ, আয়কর বিভাগের দিক থেকে একজন নির্দ্ধারক, এবং ভারতের ভূতপূর্ব মুখ্য ন্যায়াধীশ পি এন ভগবতীর উপস্থিতিতে খোলে। সাই বাবার মৃত্যুর পরে সিল করা বাসভবনটিতে ৯৮ কিলোগ্রাম সোনার অলংকার যার মূল্য প্রায় ২১ কোটি টাকা, ৩০৭ কিলোগ্রাম রূপার অলংকার যার মূল্য প্রায় ১.৬ কোটি টাকা, এবং ১১.৬ কোটি টাকা নগদ পাওয়া যায়। নগদ পাওয়া ধনসম্পদ সাই ট্রাস্টের স্টেট ব্যাঙ্কের অ্যাকাউন্টে জমা করা হয়। সোনা এবং অন্যান্য সামগ্রী বিশেষ সুরক্ষিত স্থানে নিয়ে যাওয়া হয়। জুলাইতে জেলা প্রশাসন অতিরিক্ত ৭৭ লাখ টাকা অন্য ৪টি ঘরে বিভিন্ন মূল্যবান বস্তুসহ লাভ করেন। এই সমস্ত দ্রব্যের মোট মূল্য ৭.৮ মিলিয়ন মার্কিন ডলারের চেয়েও বেশি বলে মনে করা হয়।

য়জুর্মন্দিরে দৈনন্দিন ভক্ত এবং নিঃস্বার্থ সেবকদের দেওয়া বিভিন্ন বস্তু যেমন হাজার হাজার খাঁটি রেশমের শাড়ি, ধুতি, জামা, ৫০০ জোড়া জুতো, পার্ফ্যুম ও হেয়ার্স্প্রের কয়েক ডজন বোতল, বৃহৎ পরিমাণের সোনা এবং রূপার "মঙ্গল সূত্রম্", হীরের মতো মূল্যবান পাথর ইত্যাদি পাওয়া যায়। সাই বাবার পরিধেয় ৭৫০ জোড়া গেরুয়া এবং সাদা কাপড়ও পাওয়া যায়।

জুলাই ২০১১তে, তেমনিভাবে ব্যাঙ্গালোরের আশ্রমে ৬ কিলোগ্রাম সোনার মুদ্রা এবং অলংকার, ২৪৫ কিলোগ্রাম রূপার সামগ্রী এবং ৮০ লাখ টাকা নগদ পাওয়া গিয়েছিল।

এই সামগ্রীগুলি বছর বছর ধরে সাই বাবার সমগ্র বিশ্বের ভক্তদের তাকে ধার্মিক উপহার হিসেবে দেওয়া বলে বিশ্বাস করা হয়।
সঠিক অনুচ্ছেদ শিরোনাম কোনটি?
titleA. আশ্রম এবং মন্দির
titleB. সমালোচনা
titleC. অন্যান্য
titleD. বাসস্থান উন্মুক্তি
উত্তর: titleD
হোসেন শহীদ সোহ্‌রাওয়ার্দী, আবদুল হামিদ খান ভাসানী, সামসুল হক, বঙ্গবন্ধু শেখ মুজিবর রহমান প্রমুখ রাজনৈতিক ব্যক্তি ১৯৪৯ সালের ২৩ জুন আওয়ামী মুসলিম লীগ নামক নতুন একটি রাজনৈতিক দল গঠন করেন। দলটি তাদের মুখপত্র হিসেবে একটি সাপ্তাহিক প্রত্রিকা প্রকাশের সিদ্ধান্ত নেয়। একই বছরের আগস্টে আবদুল হামিদ খান ভাসানীকে সভাপতি, ইয়ার মোহাম্মদ খানকে প্রকাশক এবং তোফাজ্জল হোসেন মানিক মিয়াকে সম্পাদক করে ‘সাপ্তাহিক ইত্তেফাক’ প্রতিষ্ঠিত হয়। ১৫ আগস্ট সাপ্তাহিকে প্রথম সংস্করণ প্রকাশিত হয়। সাপ্তাহিকটি ঢাকার ৯, হাটখোলা রোডে অবস্থিত প্যারামাউন্ট প্রেস থেকে মুদ্রিত এবং ৯৪, নবাবপুর থেকে প্রকাশিত হত। সোহ্‌রাওয়ার্দী নিজ অর্থায়নে পত্রিকার জন্য জমি ও প্রেস ক্রয় করেন। ১৯৫২ সালের ২১ ফেব্রুয়ারিতে বাংলা ভাষা আন্দোলনের মিছিলে গুলিবর্ষণ ও হত্যার সংবাদ ২২ ফেব্রুয়ারি প্রকাশ করে যা দ্রুতই দেশের বিভিন্ন স্থানে আলোড়ন তৈরি করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. সাপ্তাহিক ইত্তেফাক (১৯৪৯ - ১৯৫৩)
titleC. নিয়মিত আয়োজন
titleD. দৈনিক ইত্তেফাক (১৯৫৩ - বর্তমান)
উত্তর: titleB
দেবর্ষি অতিশয় সংগীত অনুরাগী ছিলেন। প্রথমতঃ ব্রহ্মার নিকট কিঞ্চিৎ সংগীতবিদ্যা শিখেছিলেন তিনি। পরে উলুকেশ্বরের নিকট বহু বছর গান্ধর্ব বিদ্যা আলোচনা করে কিছু পারদর্শিতা ও দক্ষতা লাভ করেন। এ সময়েই তার মনে সংগীত বিষয়ে বেশ গর্বভাবের উদয় হয়, কিন্তু দর্পহারী অচিরেই নারদের দর্প চূর্ণ করে দেন। পরিশেষে ভগবান বিষ্ণু’র কৃষ্ণাবতারে তার নিকট গানযোগ শিক্ষা করিয়া ব্রহ্মানন্দলাভে কৃতার্থ হোন।

সঠিক অনুচ্ছেদ শিরোনাম কোনটি?
titleA. সঙ্গীতজ্ঞ নারদ
titleB. ঘটকরূপে নারদ
titleC. অন্যরূপ নারদ
titleD. সর্বদা সম্ভাষণ
উত্তর: titleA
ফাউন্ডেশন সিরিজের প্রথমদিকের গল্পগুলো প্রকাশিত হয় এস্টাউন্ডিং পত্রিকার ১৯৪২ সালের মে-জুন সংখ্যায়। ১৯৫১, ১৯৫২ এবং ১৯৫৩ সালে যথাক্রমে ফাউন্ডেশন, ফাউন্ডেশন এন্ড এম্পায়ার এবং সেকেন্ড ফাউন্ডেশন বই আকারে প্রকাশিত হয়। এর পরে আসিমভ ফাউন্ডেশন লেখা বন্ধ করে দেন। দীর্ঘ সময় পর আবার লেখা শুরু করেন ভক্ত ও প্রকাশকদের চাপে। ফলশ্রুতিতে প্রকাশ পায় ফাউন্ডেশন এজ (১৯৮১), ফাউন্ডেশন এন্ড আর্থ(১৯৮৬), প্রিলিউড টু ফাউন্ডেশন(১৯৮৮), ফরওয়ার্ড দ্য ফাউন্ডেশন(১৯৯৩)। শেষ দুইটি বই ছিল প্রথম বই ফাউন্ডেশন -এর প্রিকুয়াল।

সঠিক অনুচ্ছেদ শিরোনাম কোনটি?
titleA. ফাউন্ডেশন এন্ড আর্থ
titleB. প্রিলিউড টু ফাউন্ডেশন
titleC. রচনাকাল
titleD. ফাউন্ডেশন এন্ড এম্পায়ার
উত্তর: titleC